**Farské oznamy**

**Prvá nedeľa po narodení Pána Svätej rodiny Ježiša, Márie a Jozefa - rok C (29. 12. 2024)**

|  |  |  |
| --- | --- | --- |
| Pondelok | Šiesty deň v oktáve Narodenia Pána | 17.30 |
| Utorok | Siedmy deň v oktáve Narodenia Pána, ďakovná pobožnosť | 15.00 |
| Streda | Slávnosť Panny Márie Bohorodičky, prikázaný sviatok – Svetový deň pokoja | 8.00; 9.30 Oblazov; **11.00** |
| Štvrtok | Za povolania na kňazský stav | 17.30 |
| Piatok | Najsvätejšieho mena Ježiš – prvý piatok | 17.00 |
| Sobota | O nepoškvrnenom srdci Panny Márie | 7.00 a 17.00 Oblazov |
| Nedeľa | Druhá nedeľa po Narodení Pána | 8.00 a 10.30 |

Srdečne vás dnes pozývam na Jasličkovú pobožnosť, ktorú si pre nás pripravili deti pod vedením Janky Ostrochovskej a Sárky Donovalovej o 15.00hod..

V utorok pri sv. omši budeme mať ďakovnú pobožnosť na konci roka pri ktorej poukážem na duchovný a ekonomický stav farnosti za tento rok. Kto by mal záujem o požehnanie domu, nech sa nahlási v sakristii.

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Spovedať budem pol hodinu pred každou sv. omšou a vo štvrtok od 16.00hod. v pastoračnom centre a v piatok od 16.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. **Táto adorácia nebude v kostole, ale v pastoračnom centre, tam budem vo štvrtok i spovedať a potom sa presunieme do kostola. Začneme o 9.00hod. a zakončenie bude o 17.15 hod**. Zapísať na adoráciu sa môžete na stolíku vzadu. V piatok sa o 16.45 pomodlíme litánie k Božskému srdcu.

Mladí muži, ktorí v sebe cítia povolanie ku kňazstvu, sa môžu formou prihlášky uchádzať o prijatie do Kňazského seminára sv. Gorazda v Nitre a zároveň na 6-ročné denné štúdium študijného odboru katolícka teológia. Zároveň ich prosím, aby to dali vedieť i na farský úrad.

Farský úrad v spolupráci s obecným úradom vás srdečne pozývajú na Trojkráľový koncert, ktorý sa uskutoční v nedeľu dňa 5.1. o 16.00 vo farskom kostole na ktorom nás poteší svojim spevom Gustáv Beláček so svojimi hosťami.

Na budúci týždeň budeme mať prvonedeľnú zbierku pre potreby našej farnosti, ktorú použijeme na rekonštrukciu strechy.

Birmovancov pozývam v piatok o 18.30 na stretnutie do pastoračného centra. Vo vianočnej ofere ste darovali 1970 eur, nech Pán odmení vašu štedrosť.

Ďakujem za vaše modlitby, kvetinovú výzdobu, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č.8. Želám vám peknú nedeľu, prijmite teraz požehnanie a skúsme sa pred obedom spoločne pomodliť ako rodina, ktorá ďakuje Pánovi za jeho dary napr. Otče náš ☺.